วันพุธที่ 17 พฤศจิกายน 2564
“ชัยวุฒิ” เชื่อมั่นศก.ดิจิทัลไทยพุ่งแตะ 30% ของจีดีพีภายในปี 73
“ชัยวุฒิ” เชื่อมั่นศก.ดิจิทัลไทยพุ่งแตะ 30% ของจีดีพีภายในปี 73
“ชัยวุฒิ”รมว.ดีอีเอสชี้เศรษฐกิจดิจิทัลของประเทศไทยอนาคตรุ่งเติบโตต่อเนื่องฝ่าพิษโควิดคาดทะยานแตะ30%ของจีดีพีประเทศได้ภายในปี2573
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวในงานPowering Digital Thailand 2022ว่ากระทรวงดิจิทัลฯภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีที่มอบกรอบนโยบายให้กระทรวงดิจิทัลฯขับเคลื่อนให้เกิดโครงสร้างพื้นฐานดิจิทัลที่ทันสมัยครอบคลุมทั่วประเทศเร่งการใช้ประโยชน์จากเทคโนโลยีดิจิทัลเพื่อเพิ่มรายได้ให้ประชาชนและยกระดับการเรียนรู้ในระบบดิจิทัลตลอดจนพัฒนาเศรษฐกิจและนวัตกรรมดิจิทัลรวมทั้งดึงดูดการลงทุนด้านดิจิทัลและใช้นวัตกรรมดิจิทัลเพื่อเพิ่มความสามารถในการแข่งขันของเศรษฐกิจดิจิทัลของประเทศไทย
ที่ผ่านมาประเทศไทยได้จัดทำแผนปฏิบัติการด้านดิจิทัลเพื่อเศรษฐกิจและสังคมระยะ5ปี(พ.ศ. 2561-2565)โดยตลอดระยะเวลาในช่วง4ปีที่ผ่านมาจะเห็นได้ว่าโครงสร้างพื้นฐานด้านดิจิทัลและ
Data Economyของประเทศไทยมีความก้าวหน้าเป็นอย่างมากในด้านสำคัญๆได้แก่1.การพัฒนาโครงสร้างพื้นฐานดิจิทัลประสิทธิภาพสูงให้ครอบคลุมทั่วประเทศมีความก้าวหน้าอย่างมากจากรายงานการจัดอันดับขีดความสามารถในการแข่งขันของประเทศโดยสถาบันIMDพบว่าในด้านเทคโนโลยีประเทศไทยได้ก้าวขึ้นจากอันดับ29สู่อันดับที่22โดยเฉพาะในด้านการเข้าถึงอินเทอร์เน็ตเคลื่อนที่การเข้าถึงอินเทอร์เน็ตใช้สายและโครงสร้างพื้นฐานทางด้านโทรคมนาคม
“ผมขอยกตัวอย่างถึงเครือข่าย5Gและผู้ใช้งาน5Gของประเทศไทยซึ่งถือได้ว่าอยู่ในระดับแถวหน้าของอาเซียนและอันดับต้นๆของโลกผมขอขอบคุณรัฐบาลไทยที่ได้กำหนดยุทธศาสตร์ให้5Gเป็นหนึ่งในยุทธศาสตร์ระดับชาติของประเทศไทยและได้จัดตั้งคณะกรรมการขับเคลื่อน5Gแห่งชาติเพื่อส่งเสริมและขับเคลื่อนนโยบายในด้านต่างๆทั้งนโยบายคลื่นความถี่และการใช้งานในภาคอุตสาหกรรม”นายชัยวุฒิกล่าว
2.การขับเคลื่อนเศรษฐกิจด้วยเทคโนโลยีดิจิทัลในปี2561เศรษฐกิจดิจิทัลของไทยคิดเป็นร้อยละ17ของจีดีพีประเทศจากนั้นขยายตัวต่อเนื่องโดยในช่วงปีที่ผ่านมาเศรษฐกิจดิจิทัลมีอัตราการเติบโตเฉลี่ยมากกว่าร้อยละ10ต่อปีซึ่งถือเป็น2.5เท่าของอัตราการเติบโตของจีดีพีในประเทศแม้เผชิญสถานการณ์โควิด–19ที่ส่งผลให้จีดีพีโดยรวมของประเทศลดลงแต่เศรษฐกิจดิจิทัลและนวัตกรรมดิจิทัลของประเทศไทยยังคงมีความเคลื่อนไหวและเติบโตในเชิงบวกอย่างต่อเนื่อง
ทั้งนี้เมื่อเปรียบเทียบระหว่างปี2563และ2564พบว่าอัตราการสั่งซื้อสินค้าผ่านช่องทางพาณิชย์อิเล็กทรอนิกส์และจำนวนผู้ใช้บริการช่องทางออนไลน์ของรัฐบาลเพิ่มมากขึ้นกว่าร้อยละ300ขณะที่ตลาดคลาวด์ของประเทศไทยซึ่งเพิ่มขึ้นราว3เท่าในช่วงปีที่ผ่านมาก็ยังมีการลงทุนเพิ่มอย่างต่อเนื่องในเศรษฐกิจดิจิทัลและสตาร์ทอัพของไทยซึ่งจะเห็นได้ว่าประเทศไทยมีสตาร์ทอัพระดับยูนิคอร์นเกิดขึ้นถึง3รายด้วยกัน
“กระทรวงฯประเมินว่าเศรษฐกิจดิจิทัลของประเทศไทยจะเติบโตและมีสัดส่วนมากกว่าร้อยละ20ของจีดีพีประเทศได้และเชื่อว่าภายในปี2573หรือเร็วกว่านั้นเศรษฐกิจดิจิทัลของประเทศไทยจะพุ่งไปถึงร้อยละ30ของจีดีพี”นายชัยวุฒิกล่าว
และ3.การสร้างสังคมคุณภาพด้วยเทคโนโลยีดิจิทัลโดยในช่วง4ปีที่ผ่านมากระทรวงฯได้มีการขับเคลื่อนการส่งเสริมการจัดตั้งเครือข่ายและสัญญาณไร้สายให้ครอบคลุมพื้นที่ห่างไกลอย่างต่อเนื่องโดยโครงสร้างพื้นฐานดิจิทัลจะช่วยรับประกันและสร้างความมั่นใจให้ประชาชนในพื้นที่ชนบทและพื้นที่ห่างไกลให้ได้รับการศึกษาทางไกลในสถานการณ์แพร่ระบาดโควิด-19ทั้งยังช่วยให้กลุ่มSMEsและเกษตรกรสามารถพัฒนาระบบการจัดการลูกค้าผ่านเทคโนโลยีแพลตฟอร์มคลาวด์
อีกทั้งยังช่วยยกระดับการเข้าถึงบริการด้านสาธารณสุขสำหรับในพื้นที่ชนบทโดยการใช้ระบบการปรึกษาทางไกลจะช่วยให้คลินิกในพื้นที่สามารถเชื่อมต่อกับโรงพยาบาลกลางเพื่อพัฒนาการป้องกันการแพร่ระบาดอย่างมีประสิทธิภาพพร้อมลดความเสี่ยงการสัมผัสไวรัส
นายชัยวุฒิกล่าวให้ความมั่นใจว่าหน่วยงานซึ่งกำกับดูแลจะยังคงส่งเสริมและผลักดันให้ผู้ประกอบการสนับสนุนการเพิ่มเงินลงทุนด้านโครงสร้างพื้นฐานดิจิทัลผ่านทางการบังคับใช้นโยบายและเงินอุดหนุนอย่างต่อเนื่องต่อไปขณะเดียวกันความท้าทายในอนาคตจากปัจจัยเรื่องโรคระบาดและการเปลี่ยนแปลงสภาพภูมิอากาศยังนับเป็นปัจจัยเร่งด่วนที่ทำให้ประเทศไทยต้องเปลี่ยนแปลงรูปแบบเศรษฐกิจผ่านเทคโนโลยีดิจิทัลและเทคโนโลยีคาร์บอนต่ำโดยเร่งด่วนซึ่งในอีกแง่หนึ่งปัจจัยดังกล่าวก็ช่วยเปิดโอกาสทางธุรกิจให้กับผู้ประกอบการส่วนใหญ่อีกด้วย
***********